Document ID: 32004R1331

UREDBA KOMISIJE (ES) št. 1331/2004
z dne 20. julija 2004
o spremembi Uredbe (ES) št. 1334/2002 glede uporabe Uredbe Sveta (ES) št. 1638/98, glede programa dejavnosti za pridelovalce olja, za tržno leto 2004/2005
KOMISIJA EVROPSKIH SKUPNOSTI JE -
ob upoštevanju Pogodbe o Evropski skupnosti,
ob upoštevanju Uredbe Sveta (ES) št. 1638/98 z dne 20. julija 1998, ki spreminja Uredbo št. 136/66/EGS glede ustanovitve skupnih trgov na področju maščob (1), še posebej tretje črtice, prve alinee, odstavka 3, člena 4 ter člena 4(4),
ob upoštevanju naslednjega:
(1)
Uredba Komisije (ES) št. 1334/2002 (2) določa, za tržna leta 2002/2003 in 2003/2004, pravila glede dovoljenj in programov aktivnosti za pridelovalce olj za namen financiranja, predvidenega v členu 4 Uredbe (ES) št. 1638/98.
(2)
Ta pravila naj se uporabijo v tržnem letu 2004/2005, ob upoštevanju, da Uredba (ES) št. 865/2004 spremeni člen 5 Uredbe Sveta št. 136/66/EGS (3) in tako ohrani trenutni postopek za pridelavo olivnega olja v omenjenem tržnem letu, kar predstavlja osnovo za zadržanje financiranja programa aktivnosti proizvajalcev olja.
(3)
Posledično je treba spremeniti tudi Uredbo (ES) št. 1334/2002.
(4)
Predvideni ukrepi v tej uredbi so v skladu z mnenjem odbora za področje maščob -
SPREJELA NASLEDNJO UREDBO:
Člen 1
Uredba (ES) št. 1334/2002 se spremeni, kot sledi:
(1)
Naslov nadomesti naslednje besedilo:
(2)
V členu 1 je odstavek 1 nadomeščen z naslednjim besedilom:
„1. Ta uredba za tržna leta 2002/2003, 2003/2004 in 2004/2005 določa pogoje uporabe člena 4(1) Uredbe (ES) št. 1638/98, kar zadeva dovoljenja in programe dejavnosti proizvajalcev olj in njihovih sindikatov, medstrokovnih organizacij in ostalih organizacij na področju za oljčno olje in namizne olive.“
(3)
V členu 3 je odstavek (1) nadomeščen z naslednjim besedilom:
„1. Za namene dovoljenj za celovitost časovnega obdobja, ki ga zajema ta uredba, organizacija pridelovalcev olj predloži, do datuma, ki ga določi država članica, a najkasneje do 31. maja 2003, zahtevo, s katero dokazuje izpolnjevanje pogojev, navedenih v členu 2. Za namene dovoljenj za tržno leto 2004/2005, rok za predložitev zahtev določi država članica, vendar najkasneje do 30. septembra 2004.“
(4)
Člen 5 je spremenjen, kot sledi:
(a)
Odstavek 1 nadomesti naslednje besedilo:
„1. Programi dejavnosti, ki ustrezajo pogojem financiranja iz člena 4(1) Uredbe (ES) št. 1638/98, so sestavljeni iz dejavnosti, opisanih v členu 4 te odločbe in so realizirani v tržnem letu 2002/2003 ter 2003/2004 med 1. novembrom 2002 in 31. oktobrom 2004. Programi dejavnosti za tržno leto 2004/2005 so realizirani med 1. novembrom 2004 in 31. oktobrom 2005.“
(b)
V odstavku 2 prvo alineo nadomesti naslednje besedilo:
„Vsak proizvajalec olj, ki je prejel dovoljenje ali zahtevo za dovoljenje, lahko do datuma, ki ga določi država članica, vendar najkasneje do 31. maja 2003, predloži zahtevo za financiranje programa dejavnosti, za tržni leti 2002/2003 in 2003/2004, ter najkasneje do 30. septembra 2004 za tržno leto 2004/2005.“
(5)
V členu 6(3) je prva alinea nadomeščena z naslednjim besedilom:
„Najkasneje do 31. julija 2003, za programe v tržnih letih 2002/2003 ali do 31. oktobra 2004 za programe v tržnem letu 2004/2005. Država članica odobri program, kateremu je odobrila financiranje. O odločitvi država članica obvesti zadevne proizvajalce olj.“
(6)
Člen 8 je spremenjen, kot sledi:
(a)
V odstavek 2 se doda alinea:
„Za programe dejavnosti v tržnem letu 2004/2005 država članica proizvajalcu olj povrne celoten znesek iz odstavka 1, v mesecu, ki sledi odobritvi programa.“
(b)
Odstavek 4 nadomesti naslednje besedilo:
„4. Pred datumom, ki ga določi država članica, vendar najkasneje do 31. maja 2004, proizvajalci olj, katerih dejavnosti so bile odobrene za tržno leto 2002/2003 in 2003/2004 lahko vložijo zahtevo za sprostitev zagotovila, opisanega v členu 3, vendar le do zneska porabljenih stroškov. Država članica določa in nadzira dokazne dokumente, ki so priloženi tej zahtevi, in sprošča zagotovila, ki ustrezajo stroškom najkasneje drugi mesec po vloženi zahtevi.“
(7)
Člen 9 je spremenjen, kot sledi:
(a)
Odstavek 1 nadomesti naslednje besedilo:
„1. Za namene plačila financiranja iz naslova člena 4 Uredbe (ES) št. 1638/98, ali - če se tako primeri - iz lastnih sredstev, proizvajalci olj vložijo zahtevo do datuma, ki ga določi država članica, vendar najkasneje do 31. januarja 2005, za programe v tržnem letu 2002/2003 in 2003/2004, ter do 31. januarja 2006 za tržno leto 2004/2005.
Financiranje ustreza zahtevam datumov, opisanih v prvem členu, z znižanjem za 1 % za dan zamude. Zahteve, vložene po 25. februarju 2005, za programe v tržnem letu 2002/2003 in 2003/2004, ali po 25. februarju 2006 za tržno leto 2004/2005, niso upoštevane.“
(b)
Odstavek 3 nadomesti naslednje besedilo:
„3. Zahteve, vložene do 31. oktobra 2004 za tržno leto 2002/2003 in 2003/2004 ali do 31. oktobra 2005 za tržno leto 2004/2005 in za katere je plačilo izvedeno do naslednjega meseca do določenega datuma, je financiranje zmanjšano za 1 % na dan zamude v zadnjih tridesetih dneh do 30. novembra ter 2 % na dan za dan dodatne zamude.“
(8)
Člen 11 je spremenjen, kot sledi:
(a)
V odstavek 1 se doda alinea:
„Države članice Komisiji posredujejo takoj vse pomembne informacije o nacionalnih določbah iz prve alinee, pa tudi glede sprememb.“
(b)
Odstavka 1 in 2 nadomesti naslednje besedilo:
„1. Najkasneje do 28. februarja 2003 za tržno leto 2002/2003 in 2003/2004 ali do 28. februarja 2005 za tržno leto 2004/2005 države članice obvestijo Komisijo o odločitvah za vsako tržno leto, v zvezi s členom 20(1) Uredbe št. 136/66/EGS, omenjene v členu 3 Uredbe (ES) št. 1873/2002.
2. Najkasneje do 5. septembra 2003 za tržno leto 2002/2003 in 2003/2004 ali do 5. decembra 2004 za tržno leto 2004/2005, države članice obvestijo Komisijo o odločitvah za vsako tržno leto, v zvezi s členom 5(9) Uredbe št. 136/66/EGS, omenjene v členu 3 Uredbe (ES) št. 1873/2002.
Najkasneje do 5. septembra 2003 za programe v tržnem letu 2002/2003 in 2003/2004 ali do 5. decembra 2004 za programe v tržnem letu 2004/2005 države članice Komisiji posredujejo podatke v zvezi s proizvajalci olj, ki so jim odobrili programe, pa tudi značilnosti, navedene v členu 2 te uredbe, in glede na regijo višino sredstev iz člena 4(1) Uredbe (ES) št. 1638/98.“
(c)
V prvi alinei, člen 3 je uvodni stavek zamenjan z naslednjim:
„Najkasneje do 30. aprila 2005 za programe v tržnem letu 2002/2003 in 2003/2004 ali do 30. aprila 2006 za programe v tržnem letu 2004/2005 države članice Komisiji posredujejo poročilo o uporabi te uredbe, sestavljeno iz teh elementov:“.
Člen 2
Ta uredba začne veljati sedmi dan po objavi v Uradnem listu Evropske unije.
Uredba je v celoti zavezujoča in se neposredno uporablja v vseh državah članicah.
V Bruslju, 20. julija 2004

Labels: 3
17
5
6